મંદિર ખાલી કરાવવા અવારનવાર આવી તો કેટકેટલીયે ધમકીઓ મળતી. એ વખતે ખાખરિયાના તેમાંય મુખ્યત્વે કમળાપુરાના હરિભક્તોએ ગુરુવર્ય પ.પૂ.બાપજીનો માથા સાટે પક્ષ રાખેલો. "અમે પણ કાંઈ હાથમાં બંગડીઓ નથી પહેરી રાખી. અમારા ગુરુ માટે જીવન કુરબાન છે." એવું કહી ગુરુ પ્રત્યેની અસ્મિતાનું અદ્ભુત ઉદાહરણ પૂરું પાડનાર એ પુરુષોત્તમભાઈ રામાણી તથા કમળાપુરાના હરિભક્તોને કોટિ કોટિ વંદન છે. તેઓ પોતાની જાનને કુરબાન કરવા તૈયાર થયેલા. આ ખરા સમયે પક્ષ રાખવાથી જ તો તેઓ ગુરુવર્ય પ.પૂ.બાપજીનો અપાર રાજીપો ખાટી ગયા. અને તેને પરિણામે જ તો આજે તેઓ બધા આ લોક ને પરલોકમાં ખૂબ સુખી છે.